| Cetonia aurata |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Coleoptera |
| Suborde: | Polyphaga |
| Infraorde: | Scarabaeiformia |
| Superfamilia: | Scarabaeoidea |
| Familia: | Scarabaeidae |
| Xénero: | *Cetonia* |
| Especie: | ***Cetonia aurata***(Linnaeus, 1758) |

 |
| Subspecies |
| * *Cetonia aurata aurata* Linneaeus, 1761
* *Cetonia aurata pallida* (Drury, 1770)
* *Cetonia aurata pisana* Heer, 1841
* *Cetonia aurata jingkelii* Flutsch & Tauzin, 2009
* *Cetonia aurata pokornyi* Rataj, 2000
* *Cetonia aurata sicula* Aliquo, 1983
* *Cetonia aurata viridiventris* Reitter, 1896
 |

***Cetonia aurata*** é unha especie de escaravello da familia dos escarabeidos de 20 mm de longo, que ten unha coloración estrutural metálica verde e un escutelo cunha distintiva forma de V. O escutelo é a pequena área con forma de V entre os élitros; pode mostrar varias liñas e marcas brancas pequenas e irregulares. A parte ventral do animal ten unha cor de cobre e a parte dorsal é ás veces de cor de bronce, cobre, violeta, azul/negra ou cincenta.

*Cetonia aurata* non debería confundirse coa especie norteamericana *Macrodactylus subspinosus* nin coa escasa *Gnorimus nobilis*, que é moi similar. Un xeito de identificar a *Cetonia aurata* é ver o seu escutelo; que en *G. nobilis* é un triángulo equilátero, pero en *C. aurata* é un triángulo isóscele.

Características
---------------

*C. aurata* pode voar velozmente cos seus élitros baixados. Aliméntase de pole, néctar e flores, especialmente rosas. Poden encontrarse entre rosas nos días solleiros cálidos de maio a xuño ou xullo e ocasionalmente ata setembro. Encóntranse en Europa central e meridional e na parte sur do Reino Unido, onde ás veces parecen estar moi localizadas. Poden tamén encontrarse no sueste de Asia, no campo e nas illas periféricas fronte a Hong Kong. Son especies saprófagas beneficiosas (detritívoras).

### Ciclo vital

As larvas teñen forma de C e teñen un corpo peludo, enrugado e firme, unha cabeza pequena e patas moi pequenas. As larvas pasan o inverno onde se alimentaron, que pode ser en compost, esterco, follas caídas descompostas por fungos ou madeira podre. Crecen moi rapidamente e mudan dúas veces antes do fin do outono. Teñen un ciclo vital de dous anos. Pupan de xuño a xullo. Algúns adultos poden saír da pupa en outono, pero a principal saída prodúcese en primavera, cando os escaravellos se aparean. Despois de aparearse as femias poñen ovos en materia orgánica en descomposición e despois morren.

Coloración
----------

A coloración verde metálica do escaravello créase estruturalmente, causada pola reflexión principalmente de luz polarizada circularmente; como noutros escarabeidos esta é unha luz polarizada circularmente á esquerda. Cando se ve través dun polarizador circular dereito, o escaravello parece ser incoloro. Hai tamén diferentes cores ademais do verde común; hai tamén cor de cobre, gris e negro. Moitos espécimes teñen manchas brancas mentres que algúns teñen poucas ou ningunhas.  Foi descrita como un polarizador elíptico de banda estreita cara á esquerda.

Galería
-------

* LarvaLarva
* PupaPupa
* AdultoAdulto
* Coas ás estendidas; nótense os élitros pechadosCoas ás estendidas; nótense os élitros pechados
* Padrón de vooPadrón de voo
* Variacións de corVariacións de cor
* Sobre un cardoSobre un cardo

Notas
-----

1. ↑  "Cetonia aurata". Global Biodiversity Information Facility. Consultado o 2018-01-04.
2. 1 2  A. A. Michelson (1911). "On metallic colourings in birds and insects". *Philosophical Magazine* **21** (124): 554–567. doi:10.1080/14786440408637061.
3. ↑  Hegedüsa, Ramón; Győző Szélb; Gábor Horváth (setembro de 2006). "Imaging polarimetry of the circularly polarizing cuticle of scarab beetles (Coleoptera: Rutelidae, Cetoniidae)". *Vision Research* **46** (17): 2786–2797. PMID 16564066. doi:10.1016/j.visres.2006.02.007.
4. ↑  Chirality-induced polarization effects in the cuticle of scarab beetles: 100 years after Michelson. 2012

### Ligazóns externas

|  |  |
| --- | --- |
|  | Wikispecies posúe unha páxina sobre:  ***Rose chafer*** |

|  |  |
| --- | --- |
|  | Commons ten máis contidos multimedia sobre:  ***Cetonia aurata*** |

* Photos of *Cetonia aurata*
* Photos of *Cetonia aurata* e outras especies de escaravellos *Cetonia*.
* Rose chafer *Cetonia aurata*, fotos do seus ciclo vital.
* Cor de *Cetonia aurata* en lentes de película 3D, vídeo de YouTube de 23 segundos que demostra a dependencia da orientación da luz da cor brillante do escaravello.

|  |  |
| --- | --- |
| Control de autoridades | 
* Wd: Q731970
* GEC: 0153118
* MAG: 2779284680

 |

|  |  |
| --- | --- |
| Identificadores taxonómicos | 
* BioLib: 8166
* Dyntaxa: 102207
* EOL: 290531
* EPPO: CETOAU
* FE: 247075
* FE-New: ID
* GBIF: 1077829
* iNaturalist: 52402
* IRMNG: 10374157
* NBN: NBNSYS0000011544
* NCBI: 290679
* Soortenregister: 152435
* TAXREF: 10992

 |